১৯১৩ খ্রিষ্টাব্দে প্রতিষ্ঠিত হয় ঢাকা মিউজিয়াম, যার বর্তমান নাম বাংলাদেশ জাতীয় জাদুঘর। ঢাকা মিউজিয়াম প্রতিষ্ঠার আগে বাংলাদেশে প্রাপ্ত প্রত্নসম্পদের উল্লেখযোগ্যসংখ্যক নিদর্শন রক্ষিত হয়েছে কলকাতার কয়েকটি জাদুঘরে। পিলখানায় প্রাপ্ত প্রাচীন স্বর্ণমুদ্রার বর্তমান অবস্থান বিষয়ে ভারতের কলকাতার ভারতীয় মিউজিয়াম, আশুতোষ মিউজিয়াম, এশিয়াটিক সোসাইটি অব বেঙ্গল মিউজিয়াম, পশ্চিমবঙ্গ রাজ্য সরকার মিউজিয়াম, বঙ্গীয় সাহিত্য পরিষৎ মিউজিয়ামসহ সংশ্নিষ্ট স্থানগুলোতে খোঁজ নিয়েছে ঢাকার স্থাপত্যবিষয়ক গ্রন্থ প্রণয়ন কমিটি। খোঁজ নিয়েছে বাংলাদেশ জাতীয় জাদুঘর এবং বরেন্দ্র গবেষণা জাদুঘরে। কিন্তু খোঁজ পাওয়া যায়নি পিলখানায় প্রাপ্ত সেই প্রাচীন মুদ্রার।